JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iisraelis olid rekordilised vihmasajud ja üleujutused
Knesset hääletas peaministri vastu
Pearabi sõnul elab Iisraelis religiooni vaenlasi
Viimased nädalad on toonud Kesk- ja Põhja-Iisraeli
peaaegu rekordiliselt võimsad vihmasajud,
mis tekitasid tohutuid üleujutusi
mitmetes linnades, külades ja kibutsites.
Vaid kaks korda varem kogu Israeli 76-aastases mõõtmisajaloos
on kogetud sama ulatuslikke sademeid ja neist johtuvaid üleujutusi.
Mõlemad korrad olid samuti talvel,
detsembris ja jaanuaris aastail 1951 ja 1969.
Tänavuse talve sademete tulemusel on mitmeid inimesi ka hukkunud;
sajad kodud on kannatada saanud
ja kümned sõidukid on parandamatuseni purunenud.
Ainelised kahjud ulatuvad juba nüüd mitmetesse miljarditesse seeklitesse,
kui kõik kahjud pole veel selginudki.
Kuid pole halba ilma heata, sest positiivseks võib pidada
Gennetsareti järve veepinna tõusu peaaegu maksimaalse kõrguseni.
Ka Hermoni mäe lumemüts on oluliselt kasvanud,
nii et veemajandus paistab tänavu paremini tagatud olevat
kui mitmel varasemal aastal.
Esmaspäeval, 13. jaanuaril
juhtus midagi haruldast Iisraeli parlamendi ajaloos.
Peamiselt Sinivalge ja vasaktiiva ning Israel Beiteinu partei toel
hääletati Knessetis peaminister Netanyahu vastu.
Ta oli palunud parlamendilt eelmise aasta lõpul immuniteeti
ja sai selle seetõttu, et Knessetis pole olnud kombeks
moodustada nn Majakomisjoni, mis vastavaid asju käsitleb,
ilma et riigis oleks ametlik valitsus.
Parlamendi spiiker Yuli Edelstein
keeldus kutsumast parlamenti kokku just sel põhjusel,
kuid Sinivalge ja vasaktiib kutsusid kokku nn korralduskomisjoni
ja pidasid selle raames oma hääletuse, ja selle tulemusel
võidakse 1-häälse enamusega luua nn Majakomisjon,
mis võib tühistada Netanyahu immuniteedi.
Spiiker Edelstein nimetas hääletust poliitiliseks tsirkuseks,
kuid Knesseti õigusnõunik tõdes, et see oli põhimõtteliselt siiski siduv,
kuigi äärmiselt küsitav protseduur.
Iisraeli välisluureteenistus osales jaanuari algul
Iraagi pealinnas Bagdadis toimunud palju lärmi ja vägivaldsusi tekitanud
Iraani kindrali Qassem Soleimani surmani viinud droonirünnakus.
Vabandust.
Kuigi Iisrael otseselt droonirünnakus ei osalenud,
siis ilma nende abita poleks USA armee teadnud,
millal ja millise lennukiga
kindral Soleimani Damaskusest Iraaki saabub.
Uudisteagentuuri NBC teatel
avaldasid just Iisraeli agendid USA-le lennu numbri ja graafiku,
millega Soleimani saatjaskonnaga Damaskusest lahkus.
Ajalehe New York Times teatel
oli Iisraeli peaminister Netanyahu ainus USA liitlane,
keda välisminister Pompeo oli teavitanud
kindral Suleimani tapmise plaanist.
Aastavahetuse järel avaldab Iisraeli Statistikaamet alati teavet
möödunud aasta sõjaliste juhtumite kohta.
Süürias asuvate, peamiselt Iraani Revolutsioonikaarti baasidesse
tehti kokku 54 erinevat rünnakut ja sama palju baase ka hävitati.
Enim tehti erinevaid sõjalisi rünnakuid
muidugi Hamasi valitsetavasse Gazasse,
kus hävitati üle 900 sõjalise baasi.
Hamas ja selle liitlane palestiinlaste Islamidžihaad
tulistasid omakorda Iisraeli 1300 raketti, mürsku või granaati,
mille arv kasvas mullusega võrreldes ca 30 %.
Iisraeli armee on jätkanud Gaza piiride kaitsmist,
kaevates sügavale maa alla ulatuvat betoonvalli,
et vältida tunnelite kaevamist.
Viis meetrit sellest on maapinnal
ja ca 20 maa all.
48 km pikkuseks plaanitud barjäärist
oli eelmise aasta lõpuks valmis alles vähem kui pool.
Kahe nädala eest peetud rabinistlikul konverentsil kõlas jõulisi arvamusi
seoses erinevate riiki kolinute religioosse käitumisega.
Pearabi Yitzhak Josef tõdes, et eriti Venemaalt Iisraeli kolinute,
isegi sadade tuhandete mittejuutide seas on rohkelt kommuniste,
kes on tema sõnul religiooni vaenlased.
Rabi Josefi avaldus oli suunatud kaudselt Israel Beiteinu partei
ja selle juhi Avi Liebermani vastu,
kes on süstemaatiliselt keeldunud valitsuskoostööst
just ortodoksi juutide parteidega.
Lieberman mõistis rabi avalduse karmilt hukka,
nimetades neid rassistlikeks ja antisemiitlikeks,
ning nõudis samas, et Yitzhak Josef astuks ülemrabi ametist tagasi.
Ka peaminister Netanyahu mõistis rabi Josephi avalduse karmilt hukka,
öeldes, et endisest NSVL-ist
ja tänaselt Venemaalt saabunud immigrandid
on õnnistuseks nii Iisraeli riigile kui juudi rahvale.
Üks Pärsia lahe pikaajalisemaid valitsejaid Omaani sultan Qaboos
suri umbes nädala eest kauase haiguse tagajärjel.
Ta oli üks neid väheseid islamistlikke riigijuhte,
kes suhtus Iisraeli positiivselt
ega osalenud kunagi üheski Iisraeli-vastases sõjas.
Juba 25 aasta eest
kutsus ta toonase peaministri Yitzhak Rabini Omaani visiidile
ja tegi mullu sama ka peaminister Netanyahu puhul.
Sultan Qaboosi tunti rahusobitajana üldiselt konfliktsete islamiriikide seas
ja Netanyahu saatiski Omaani Iisraeli kaastundeavalduse,
soovides, et head suhted maade vahel
jätkuksid ka sultani järeltulija, Haitham bin Tariqi ajal.
Viimastel nädalatel tihti uudistes olnud Rahvusvaheline Kriminaalkohus
ehk Haagis tegutsev ICC
on saanud juurde ühe vastase kavatsuse tõttu
käivitada Iisraeli vastu juurdlus sõjakuritegude suhtes.
Ka EL liige Ungari ühines koos mitme teise riigiga
vastuseisus ICC tegevusele,
mis ei vasta antud juhul isegi organi enda seadusandlusele.
Palestiina omavalitsuse algatatud uurimistaotluse tulemusel
teatas ICC peaprokurör Fatou Bensouda järeldusele jõudmisest,
et "esile on tõusnud selliseid olulisi seiku, mis annavad põhjust
Palestiina olukorra tõttu sõjakuriteojuurdlust asutada."
Ungari välisminister Peter Szijjarto tõdes omakorda,
et Ungari meelest pole ICC-l mingit juriidilist õigust
mainitud teemaga seotud juurdlusi alustada.
"Seisame Jeruusalemma kõrval,"
kinnitas välisminister oma kirjas Iisraeli välisministrile Israel Katzile.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee